Predlog SKLEP SVETA o stališču Evropske unije v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode /* COM/2012/0194 final - 2012/0096 (NLE) */





OBRAZLOŽITVENI MEMORANDUM 1. OZADJE PREDLOGA Da se zagotovi potrebna pravna varnost in homogenost notranjega trga, mora Skupni odbor EGP vključiti vso ustrezno zakonodajo Unije v Sporazum EGP čim prej po njenem sprejetju ter zagotoviti sodelovanje držav Efte, ki so del EGP, pri ustreznih ukrepih, dejavnostih ali programih EU. Člen 78 Sporazuma EGP določa, da morajo pogodbenice okrepiti in razširiti sodelovanje v okviru dejavnosti Unije, med drugim na področju socialne politike. 2. REZULTATI POSVETOVANJ Z ZAINTERESIRANIMI STRANMI IN OCEN UČINKA Namen osnutka Sklepa Skupnega odbora EGP (priloženega k predlogu Sklepa Sveta) je spremeniti Protokol 31 k Sporazumu EGP o sodelovanju na posebnih področjih, za katera ne veljajo štiri temeljne svobode, da se sodelovanje pogodbenic Sporazuma razširi na sodelovanje v okviru evropskega leta aktivnega staranja in solidarnosti med generacijami (2012). Na podlagi člena 79(3) in brez poseganja v člen 80 Sporazuma EGP se za to sodelovanje deloma uporablja del VII Sporazuma (Institucionalne določbe). 3. PRAVNI ELEMENTI PREDLOGA V členu 1(3) Uredbe Sveta (ES) št. 2894/94 o pravilih za izvajanje Sporazuma EGP je določeno, da Svet v imenu Unije na predlog Komisije določi stališče glede takih sklepov. Komisija kot stališče Unije Svetu v odobritev predloži osnutek sklepa Skupnega odbora EGP. Komisija upa, da bo lahko v najkrajšem možnem času stališče predstavila v Skupnem odboru EGP. 2012/0096 (NLE) Predlog SKLEP SVETA o stališču Evropske unije v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 153(2) in člena 218(9) Pogodbe, ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru[1] in zlasti člena 1(3) Uredbe, ob upoštevanju predloga Evropske komisije, ob upoštevanju naslednjega: (1) Protokol 31 k Sporazumu o Evropskem gospodarskem prostoru (v nadaljnjem besedilu: Sporazum EGP) vsebuje posebne določbe in ureditve glede sodelovanja na posebnih področjih, za katera ne veljajo štiri temeljne svobode. (2) Sodelovanje pogodbenic Sporazuma je primerno razširiti tako, da se vključi Sklep št. 940/2011/EU Evropskega parlamenta in Sveta z dne 14. septembra 2011 o evropskem letu aktivnega staranja in solidarnosti med generacijami (2012). (3) Protokol 31 k Sporazumu bi bilo zato treba spremeniti, da se omogoči začetek tega razširjenega sodelovanja od 1. januarja 2012. (4) Stališče Unije v Skupnem odboru EGP bi moralo temeljiti na priloženem osnutku sklepa – SPREJEL NASLEDNJI SKLEP: Člen 1 Stališče Evropske unije v Skupnem odboru EGP o predloženi spremembi Protokola 31 k Sporazumu EGP temelji na osnutku sklepa Skupnega odbora EGP, priloženega k temu sklepu. Člen 2 Ta sklep začne veljati na dan sprejetja. V Bruslju, Za Svet Predsednik PRILOGA Osnutek (5. 3. 2012) SKLEP SKUPNEGA ODBORA EGP št. o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode SKUPNI ODBOR EGP JE – ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti členov 86 in 98 Sporazuma, ob upoštevanju naslednjega: (1) Protokol 31 k Sporazumu je bil spremenjen s Sklepom Skupnega odbora EGP št. …/... z dne …[2]. (2) Sodelovanje pogodbenic Sporazuma je primerno razširiti tako, da se vključi Sklep št. 940/2011/EU Evropskega parlamenta in Sveta z dne 14. septembra 2011 o evropskem letu aktivnega staranja in solidarnosti med generacijami (2012)[3]. (3) Protokol 31 k Sporazumu bi bilo zato treba spremeniti tako, da se omogoči začetek tega razširjenega sodelovanja s 1. januarjem 2012 – SPREJEL NASLEDNJI SKLEP: Člen 1 Člen 5 Protokola 31 se spremeni: 1. odstavek 5 se nadomesti z naslednjim: „5. Države Efte od 1. januarja 1996 sodelujejo pri izvajanju programov in dejavnostih Skupnosti iz prvih dveh alinej odstavka 8, od 1. januarja 2000 pri izvajanju programa iz tretje alinee, od 1. januarja 2001 pri izvajanju programa iz četrte alinee, od 1. januarja 2002 pri izvajanju programa iz pete in šeste alinee, od 1. januarja 2004 pri izvajanju programov iz sedme in osme alinee, od 1. januarja 2007 pri izvajanju programov iz devete, desete in enajste alinee, od 1. januarja 2009 pri izvajanju programa iz dvanajste alinee ter od 1. januarja 2012 pri izvajanju programa iz trinajste alinee.“; 2. v odstavku 8 se doda naslednja alinea: „– 32011 D 0940: Sklep št. 940/2011/EU Evropskega parlamenta in Sveta z dne 14. septembra 2011 o evropskem letu aktivnega staranja in solidarnosti med generacijami (2012) (UL L 246, 23.9.2011, str. 5).“ Člen 2 Ta sklep začne veljati dan po predložitvi zadnjega uradnega obvestila Skupnemu odboru EGP v skladu s členom 103(1) Sporazuma*. Uporablja se od 1. januarja 2012. Člen 3 Ta sklep se objavi v oddelku EGP Uradnega lista Evropske unije in v Dopolnilu EGP k Uradnemu listu Evropske unije. V Bruslju, Za Skupni odbor EGP Predsednik Sekretarja Skupnega odbora EGP [1] UL L 305, 30.11.1994, str. 6. [2] UL L… [3] UL L 246, 23.9.2011, str. 5. * [Navedena ni nobena ustavna zahteva.] [Navedene so ustavne zahteve.]